Palads 1-2-3 i Frederikshavn viser på søndag, i samarbejde med protestgruppen Camp Total Protest, dokumentarfilmen Split Estate. Det skriver Kanal Frederikshavn. Den amerikanske film vandt i 2010 en Emmy og får dansk biografpremiere i Frederikshavn. Den handler om politikernes ønsker at udvinde olie og gas i USA og om hvordan processen mod det mål forløber i en sådan hast at borgeres helbred, hjem og lokalsamfund bliver truet. Filmen starter klokken 14 og der er efterfølgende lagt op til debat om situationen i Vendsyssel hvor franske Total er udset til at lave prøveboringer, der skal klarlægge hvor meget skifergas der findes i den nordjyske undergrund.

Referat:
Protestgruppen mod franske Totals skifergas-planer viser på søndag dokumentarfilmen om Skifergas Split Estate.